সেভ দ্য চিলড্রেন ইউএসএ

সেভ দ্য চিলড্রেন ফেডারেশন, ইনকর্পোরেটেড (), যা সাধারণত সেভ দ্য চিলড্রেন ইউএসএ নামে পরিচিত, হলো যুক্তরাষ্ট্রের একটি অলাভজনক সংস্থা। এর ঘোষিত লক্ষ্য হলো যুক্তরাষ্ট্র এবং সারা বিশ্বের শিশুদের জীবনযাত্রার মান উন্নত করা। এর সদর দপ্তর ফেয়ারফিল্ড, কানেকটিকাট-এ অবস্থিত।

মহামন্দার সময় অ্যাপালেশিয়ান পর্বতাঞ্চলের শিশুদের সাহায্য করার জন্য দুই ইস্ট কোস্ট ধর্মযাজক ড. জন ভরিস এবং ড. ফ্রাঙ্ক কিংডন কর্তৃক ১৯৩২ সালে এই সংস্থাটি প্রতিষ্ঠিত হয়। এটি ১৯১৯ সালে ব্রিটেনে প্রতিষ্ঠিত সেভ দ্য চিলড্রেন ফান্ড-এর অনুকরণে তৈরি করা হয়েছিল।

সেভ দ্য চিলড্রেন ইউএসএ হলো সেভ দ্য চিলড্রেন ইন্টারন্যাশনাল-এর একটি অংশ, যা ১২০টিরও বেশি দেশে কাজ করে। এটি চ্যারিটি নেভিগেটর দ্বারা ২০০১ থেকে ২০১৪ সাল পর্যন্ত ৪-তারকা রেটিং, ২০১৫ থেকে ২০১৭ সাল পর্যন্ত ৩-তারকা, এবং ২০১৮ ও ২০১৯ সালে পুনরায় ৪-তারকা রেটিং পেয়েছে।

 বৈশ্বিক কার্যক্রম 
সেভ দ্য চিলড্রেন আন্তর্জাতিকভাবে কাজ করে, যাতে বৈশ্বিক জরুরি অবস্থা ও সংঘাতের ফলে ক্ষতিগ্রস্ত শিশুদের সহায়তা করা যায়। সংস্থাটি দাবি করে যে তারা বিশ্বের যেকোনো স্থানে কোনো সংকট দেখা দেওয়ার ৭২ ঘণ্টার মধ্যে দক্ষ স্বাস্থ্যকর্মীদের একটি দল পাঠাতে সক্ষম। 
এই দাতব্য সংস্থা মার্কিন যুক্তরাষ্ট্রের গ্রামীণ এলাকার দারিদ্র্যপীড়িত ২০০ এর অধিক কমিউনিটিতে কাজ করে। তাদের কর্মসূচির লক্ষ্য হলো— 
শিশুদেরকে কিন্ডারগার্টেনে ভর্তির উপযোগী করে তোলা, 
তৃতীয় শ্রেণিতে ওঠার আগেই পড়তে শেখানো,
স্কুল শেষে নিরাপদে থাকার জায়গা নিশ্চিত করা এবং
গ্রীষ্মকালেও যেন শিশুদের পড়া ও গণিতের দক্ষতা বজায় থাকে তা নিশ্চিত করা। 
এছাড়াও, সংস্থাটি যুক্তরাষ্ট্রে প্রাকৃতিক দুর্যোগের সময় ত্রাণ সহায়তাও প্রদান করে।
আন্তর্জাতিকভাবে, সেভ দ্য চিলড্রেন ইয়েমেন, সিরিয়া, বাংলাদেশ, এবং যুক্তরাষ্ট্রের দক্ষিণ সীমান্তের উভয় পাশে উল্লেখযোগ্য উপস্থিতি বজায় রাখে। এবং   কোভিড-১৯ মহামারির সময়েও আন্তর্জাতিক ত্রাণ প্রদান করেছে।

 দূত 
সেভ দ্য চিলড্রেন তাদের দূতদের পরিচিত করে উচ্চ-প্রোফাইল ব্যক্তিত্ব হিসেবে, যারা নিজ নিজ ক্ষেত্রে সুপরিচিত এবং সংস্থার লক্ষ্য ও মিশনের প্রতি অঙ্গীকার প্রদর্শন করেন। দূতরা সংস্থার কাজকে প্রচার করেন, তহবিল সংগ্রহ করেন এবং সহযোগিতার মাধ্যমে দরিদ্র শিশুদের জন্য দীর্ঘস্থায়ী পরিবর্তন আনতে কাজ করেন। জুলাই ২০২৩ অনুযায়ী, সংস্থার দূতদের মধ্যে রয়েছেন কামিলা কাবেইয়ো, ডাকোটা ফ্যানিং, জেনিফার গার্নার, এনরিকে ইগলেসিয়াস, এবং অলিভিয়া ওয়াইল্ড.

 গবেষণা প্রবন্ধ 
সেভ দ্য চিলড্রেন ইউএসএ তাদের মিশনকে সমর্থন করার জন্য তাদের পক্ষে তদবিরমূলক বিভিন্ন গবেষণা প্রকাশ করে। এসব প্রতিবেদনের মধ্যে রয়েছে ২০১৬ সালের একটি গবেষণা, যেখানে শিশুর সামগ্রিক বিকাশের সরাসরি মূল্যায়নের একটি পদ্ধতি   (আইডিএএলএ) আলোচনা করা হয়েছে।
২০১৯, ২০২০, এবং ২০২১ সালে স্টপ দ্য ওয়ার শীর্ষক প্রতিবেদনগুলো প্রকাশিত হয়, যেখানে শিশুদের বিরুদ্ধে যুদ্ধাপরাধ নিয়ে আলোচনা করা হয়েছে। সংস্থাটি কোভিড-১৯ শিশুদের জীবনে কী প্রভাব ফেলেছে সেই বিষয়েও একটি প্রতিবেদন প্রকাশ করেছে।

সেভ দ্য চিলড্রেন ইউএসএ প্রতিবছর এন্ড অব চাইল্ডহুড রিপোর্ট এবং একটি এন্ড অব চাইল্ডহুড ইনডেক্স প্রকাশ করে, যেখানে বিভিন্ন দেশে শৈশব ব্যাহত হওয়ার ইঙ্গিত দিতে পারে এমন সাধারণ জীবন-বদলে দেওয়া ঘটনাগুলোর ভিত্তিতে তুলনামূলক মূল্যায়ন করা হয়

 বিতর্ক 

 পৃষ্ঠপোষকতা কেলেঙ্কারি 
মার্চ ১৯৯৮ সালে, শিকাগো ট্রিবিউন পত্রিকা প্রতিবেদনে জানায় যে সংস্থাটি দানকৃত অর্থ ব্যবস্থাপনায় গাফিলতি করেছে; তদন্তে প্রকাশ পায় যে দুই ডজন দাতা মৃত শিশুদের নামে অনুদান দিচ্ছিলেন। একটি ঘটনায়, “ডিক্সন” পদবি-ধারী একটি আমেরিকান পরিবার “আব্দুল কোনে” নামের এক শিশুকে মাসে ২০ ডলার করে দান করছিল, যে শিশু প্রায় তিন বছর আগে গাধার গাড়ির দুর্ঘটনায় মারা যায়। এই কেলেঙ্কারির ফলে মালি-ভিত্তিক এক কর্মীকে বরখাস্ত করা হয়। আরও তিনজন কর্মীকে শিশুদের মৃত্যুর তথ্য গোপন করার জন্য তিরস্কার করা হয়।
কাপে সীসার উপস্থিতি
১৯৯৮ সালের অক্টোবরে, সেভ দ্য চিলড্রেন ইউএসএ প্রায় ২,০০০ মগ ফিরিয়ে নেয়, যখন জানা যায় যে সেগুলোর সিসার পরিমাণ ফেডারেল নির্দেশিকা মেনে চললেও, পরের বছর ক্যালিফোর্নিয়ায় কার্যকর হতে যাওয়া একটি স্বেচ্ছামূলক মানদণ্ডের মাত্রা অতিক্রম করেছে।

কিউঅ্যানন কর্তৃক #SaveTheChildren হ্যাশট্যাগ দখলের প্রচেষ্টা
২০২০ সালে, অপ্রমাণিত সুদূর-ডানপন্থী ষড়যন্ত্র তত্ত্ব কিউঅ্যানন  এর সমর্থকেরা হ্যাশট্যাগ #SaveTheChildren-টি জোর করে নিজেদের অধীনে নেওয়ার চেষ্টা করে, যার ফলে ফেসবুক-এ সাময়িকভাবে হ্যাশট্যাগটি ব্লক করে দেওয়া হয়। ৭ আগস্ট,  তাদের নামে অননুমোদিত প্রচারণার ব্যবহার নিয়ে একটি বিবৃতি জারি করে।
তথ্যসূত্র

বিষয়শ্রেণী:মার্কিন যুক্তরাষ্ট্র ভিত্তিক শিশুদের দাতব্য সংস্থা
বিষয়শ্রেণী:সেভ দ্য চিলড্রেন